Public procurement notice: Contract Award Notice
Published: 2021-02-26
Buyer: Campus Service - Danmarks Tekniske Universitet (DTU)
Country: DK
Contract type: Works
Procedure: Competitive dialogue
CPV classification: 45000000: Construction work | 45200000: Building and civil engineering work | 45210000: Building construction work | 45214000: Construction work for education buildings | 45214300
Estimated value: 347120680 DKK
Award criteria: The most economic tender

Technical requirements: Danmarks Tekniske Universitet (DTU) udbyder totalrådgiver- og hovedentrepriseaftale vedrørende opførsel af en ny bygning 313 på DTU Campus Lyngby.
Danmarks Tekniske Universitet (DTU) udbyder totalrådgiver- og hovedentrepriseaftale vedrørende opførsel af en ny bygning 313 på DTU Campus Lyngby. B313 skal medvirke til at opfylde de arealbehov, som DTU’s forventede vækst og strategiske satsning inden for forskning, uddannelse og innovation skaber. Kapacitetsanalyser har vist et behov for ca. 33 000 nye m2 over de kommende 10-15 år. B313 bliver med sine i alt ca. 10 650 m2 brutto første etape i opfyldelse af dette behov.
B313 skal bygges som en generisk forskningsbygning og skal kunne indeholde de fleste af DTU’s institutters almindelige laboratorier og enkelte specielle laboratoriefunktioner.
Visionen for bygning 313 er at skabe et opdateret forskningsmiljø i verdensklasse. Et forskningsmiljø, der danner rammen for – og lever op til DTU’s strategi om - at tilbyde ‘Europas bedste ingeniøruddannelser gennem hele livet’. Bygningen og de nære omgivelser skal fremstå som inviterende, inkluderende og være et sted, hvor forskere, ansatte og studerende stortrives.
Herudover skal der i projektet være stort fokus på bæredygtighed og digitalisering. Projektet/ombygningen skal certificeres til DGNB-Guldniveau og der skal anvendes digitale værktøjer/modeller i alle projektets faser.
DTU ønsker at gennemføre projektet i et tæt og ligeværdigt samarbejde mellem en totalrådgiver, en hovedentreprenør og DTU. Samarbejdsformen skal sikre, at alle relevante kompetencer bliver integreret rettidigt i udviklingen af projektet. Derfor kalder vi samarbejdsformen integreret byggeri.
Ved at anvende integreret byggeri ønsker DTU at sikre, at både totalrådgiveren og hovedentreprenøren er med helt fra programmeringsfasen, og at totalrådgiveren har mulighed for at sparre og samarbejde med hovedentreprenøren gennem hele forløbet.
Dermed øges vidensniveauet i projekteringens tidligere faser, idet hovedentreprenøren bl.a. forventes at bidrage med viden om bygbarhed, kalkulationer og byggepladslogistik. DTU forventer også, at hovedentreprenøren vil bidrage med projekteringsmæssig viden om de arbejder og leverancer, som ofte udbydes i funktionsudbud, herunder særligt de tekniske installationer. Endelig er det DTU’s forventning, at det integrerede byggeri fører til, at DTU’s krav vedrørende bæredygtighed, commissioning og mangelfri aflevering vil blive opfyldt.
Ved at anvende integreret byggeri ønsker DTU at spille sig selv på banen som en 100 % engageret bygherre, der med afsæt i en professionel bygherre- og driftsorganisation er parat til at gå ind og stille krav til projektets kvalitet i bred forstand, men som også er interesseret i at lade sig påvirke, udfordre og samarbejde med de dygtigste rådgivere og entreprenører på markedet.
Totalrådgiver og hovedentreprenør skal ansøge om deltagelse som ét team, men der indgås totalrådgiver- og hovedentrepriseaftale med henholdsvis totalrådgiver og hovedentreprenør samt en samarbejdsaftale mellemalle 3 parter - DTU, totalrådgiver og hovedentreprenør.
Udbuddet gennemføres efter proceduren "konkurrencepræget dialog". DTU forventer at gennemføre 2 dialog-runder.
DTU inviterer interesserede ansøgere til informationsmøde den 05. oktober 2020, kl. 10.00. Ønsker man at deltage i informationsmødet, skal man senest den 02. oktober 2020 tilmelde sig via e-mail til loubru@dtu.dk med angivelse af deltagere og deres e-mailadresse, hvorefter man modtager information om mødested. Hvis informationsmødet gennemføres digitalt, som et onlinemøde, modtager tilmeldte deltagere et link til informationsmødet.
For så vidt angår pkt. II.2.7) bemærker DTU, at 1- og 5-årseftersyn ikke er indregnet i aftalernes varighed.
Der gøres opmærksom på, at en ansøger vil blive udelukket fra deltagelse, hvis ansøgeren er omfattet af de obligatoriske udelukkelsesgrunde jf. udbudslovens § § 135 og 136 samt hvis ansøgeren er erklæret konkurs eller er under insolvens- eller likvidationsbehandling, hvis dennes aktiver administreres af en kurator eller af retten, hvis denne er under tvangsakkord, hvis dennes erhvervsvirksomhed er blevet indstillet eller denne befinder sig i en lignende situation i henhold til en tilsvarende procedure, der er fastsat i national lovgivning, hvor ansøgeren er hjemhørende.
Udbudsmaterialet er frit tilgængeligt på iBinder via følgende link: https://www.ibinder.com/External/EnquiryLink.aspx?id=krolevkfaz


Winner: MT Højgaard A/S
Award value: 347120680
Number of bids: 3